ร้านแหลมเจริญซีฟู๊ด เซนทรัลเวิลด์ ตั้งอยู่ชั้น 3 ร้านค่อนข้างกว้างมากๆ ค่ะ มีหลายโซนให้เลือกนั่งทนอาหาร ติดริมกระจกมองเห็นฝั่งตรงข้ามเป็นโรงแรมอโนมาก็เพลินดีค่ะ ทานอาหารไปชมวิวกรุงเทพไปด้วย

เมนูที่อยากทานในวันนี้คือ ปลากระพงนึ่งมะนาว ราคา 460+++ บาท รออาหารนานกว่า 40 นาที ก็มาเสริฟให้ทานแบบสมใจปลาตัวใหญ่มากๆ เนื้อปลาสดหวานอร่อยดีค่ะ ไม่คาว น้ำยำราดปลากระพงอร่อยกลมกล่อมไม่เผ็ดจัด (สั่งแบบไม่เผ็ดมาก) ออกเปรี้ยวสะใจดีมากๆ 

แต่ขอติงเรื่องการขอดเกล็ดปลาหน่อยนะค๊ะ อาหารราคาประมาณนี้ (ตัวละเกือบ 500 บาท) ควรจะพิถิพิถันเรื่องการขอดเกล็ดปลาให้หมดหน่อยนะค๊ะ ทานไปเจอแต่เกล็ดปลาที่ขอดออกไม่หมดทั้งนั้นเลย ทั้งๆ ที่ก็รอนานพอสมควร เสียอารมณ์มากๆ ต้องลอกหนังทิ้งแล้วทานแต่เนื่้อปลา ก็ยังมีติดมาที่เนื้อปลาและน้ำยำ ต้องคอยแยกออกทิ้ง ไม่คิดว่าอาหารขึ้นเหลาแบบนี้จะไม่ระมัดระวังเรื่องคุณภาพของอาหารเท่าที่ควรเลย ทั้งๆ ที่รสชาติของอาหารอร่อยถูกใจดีมากๆ ค่ะ การบริการก็โอเคเลย พนักงานพูดจาน่าฟังดีมาก เพราะเห็นว่ารอปลาค่อนข้างนานก็จะเข้ามาบอกเป็นระยะๆ ว่าใกล้จะเสร็จแล้ว บริการดีค่ะ อาหารอร่อย แค่คุณภาพในการทำอาหารต้องปรับปรุงนะค๊ะ
